Ένωση Ποδοσφαιρικών Σωματείων Λάρισας

Η **Ένωση Ποδοσφαιρικών Σωματείων Λάρισας** (**Ε.Π.Σ.Λ.**), είναι το όργανο διοίκησης του ποδοσφαίρου στον Νομό Λάρισας. Εδρεύει στη Λάρισα και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.

Η Ε.Π.Σ. Λάρισας, απονέμει ετήσια έπαθλα στους καλύτερους σκόρερ και στις ομάδες με την καλύτερη βαθμολογία «ευ αγωνίζεσθαι» (fair play) της κάθε κατηγορίας.

## Ιστορία
Η Ένωση Ποδοσφαιρικών Σωματείων Λάρισας ιδρύθηκε στις 28 Ιουλίου 1960, όταν αποσπάστηκε από την Ε.Π.Σ. Θεσσαλίας, στην οποία ανήκαν τότε και οι ομάδες των Νομών Μαγνησίας, Τρικάλων και Καρδίτσας. Έχει έδρα τη Λάρισα, την πρωτεύουσα της ομώνυμης περιφερειακής ενότητας και στη δύναμή της ανήκουν περισσότερα από 100 ποδοσφαιρικά σωματεία.

Τα 22 ποδοσφαιρικά σωματεία που συμμετείχαν στην ιδρυτική συνέλευση είναι τα εξής:
*Α.Π.Ο. Λαρισαϊκός Λάρισας
*Γ.Σ. Ηρακλής Λάρισας
*Α.Σ. Άρης Λάρισας
*Ανάπλαση Τυρνάβου
*Α.Ο. Απόλλων Λάρισας
*Α.Ο. Αμπελωνιακός
*Π.Α.Ο. Τοξότης Λάρισας
*Μ.Α.Σ. Ηρακλής Τυρνάβου
*Α.Ο. Παναγροτικός Νίκαιας
*Α.Ο. Εμποροϋπαλλήλων
*Π.Ο. Ελασσόνας
*Σ.Φ.Α.Ν. Κίσσαβος Συκουρίου
*Α.Ο. Οικονόμος Τσαριτσάνης
*Α.Ο. Πελασγικός
*Γ.Σ. Όλυμπος Γόννων
*Α.Ο. Μαχητής Τερψιθέας
*Γ.Σ. Ηρακλής Χάλκης
*Α.Ο. Αχιλλέας Φαρσάλων
*Α.Ο. Δόξα Αργυροπουλίου
*Α.Ο. Κεραυνός Πλατυκάμπου
*Α.Σ. Φαλανιακός
*Πανθεσσαλικός Λάρισας

Φαλανιακός και Πανθεσσαλικός δεν είχαν ακόμα αναγνωριστεί και συμμετείχαν χωρίς δικαίωμα ψήφου , ενώ τα υπόλοιπα 20 αποχώρησαν από την Ε.Π.Σ. Θεσσαλίας όπου ανήκαν και αγωνίστηκαν την περίοδο 1959–1960.

Η Ε.Π.Σ. Λάρισας ήταν η τέταρτη δύναμη σε σωματεία στην Ελλάδα μετά από τις Ε.Π.Σ. Αθηνών, Πειραιώς και Μακεδονίας κατά τη δεκαετία του 1980. Eκείνη η δυναμική αντικατοπτρίστηκε με την πρώτη μεγάλη επιτυχία της Μικτής που έφτασε στον τελικό του Πανελληνίου Πρωταθλήματος Παίδων στις 24 Αυγούστου 1988 στο Ολυμπιακό Στάδιο Αθηνών απέναντι στην Ε.Π.Σ. Αθηνών (ηττήθηκε στα πέναλτι). Η Μικτή της Ε.Π.Σ. Λάρισας του 1988 αποτελούνταν από τους παρακάτω ποδοσφαιριστές: Αγγ. Γεωργίου, Μιλτ. Αναστασίου (τερματοφύλακες), Ι. Τσακμακίδης (αρχηγός), Χρ. Kατσής, Ρήγος, B. Δικόπουλος, K. Ταξιάρχης, Κορομπίλιας, Tσιβόπουλος, Bουλάγκας, Tσοπουρίδης, Μπατρακούλης, Θαν. Κουτσαφτίκης, Ξυμιτούδης, Δ. Κουτσούκης, Σαμιώτης, Eυ. Καρέλιας, και Αντ. Δήμου. Oι Τσακμακίδης (Α.Ε. Λάρισας), Γεωργίου (Α.Ε. Λάρισας) και  Kατσής (Αμπελωνιακός) ήταν μέλη και της Εθνικής Παίδων. Προπονητής ο Παναγιώτης Τσάκος.

Το 2010 η Μικτή ομάδα της ΕΠΣΛ (παίκτες 19-40 ετών χωρίς να έχουν παίξει ποτέ επαγγελματικά) είχε παίξει τελικό του Κυπέλλου UEFA Region΄s Cup απέναντι την αντίστοιχη της Φθιώτιδας (ηττήθηκε 4-1) στο γήπεδο «Απόστολος Νικολαΐδης». Το 2008 η Μικτή ομάδα της ΕΠΣΛ Region’s Cup είχε παίξει με κλήρωση στη Ρωσία και είχε αφήσει καλές εντυπώσεις.Η Μικτή της Ε.Π.Σ. Λάρισας του 2010 αποτελούνταν από τους εξής ποδοσφαιριστές: Κ.Χατζής, Δημ.Μιγδάνης (τερματοφύλακες), Αγγ.Αγγελακόπουλος, I.Βαΐτσης, Χρ.Χατζηλιάδης, Ευάγγ.Βεργος, Γεώργ.Κακαβίτσης, Αριστ.Καπετάνος, K.Κολοβός, Μιχ.Κυριάκος, Αθαν.Λιούσκας, Ζήσ.Μαλάκος, Ιωάνν.Μουργκας, Πασχ.Μπακαρτζής (αρχηγός), I.Μπίμπα, Χρ.Νάνος,  Αποστ.Νάτσας, Νικούλι Άλκης, Αριστ. Παυλόπουλος, Αθ.Τριανταφυλλόπουλος. Προπονητής ο Ηλίας Σελιώνης.

## Πρωτάθλημα

Το πρωτάθλημα της Ε.Π.Σ. Λάρισας από το 2000 έως το 2018 διεξαγόταν σε 4 κατηγορίες, οι δυο ανώτερες Α και Α1 σε έναν όμιλο των 16 έως 18 ομάδων και οι 2 κατώτερες σε 2 έως 4 ομίλους με γεωγραφικά κριτήρια και ανάλογα με τις συμμετοχές.

Μέχρι και την περίοδο 1973–1974 το πρωτάθλημα διεξαγόταν σε 3 κατηγορίες: Α΄ Κατηγορία σε έναν όμιλο , Β΄ Κατηγορία και Γ΄ Κατηγορία. Από την περίοδο 1974–1975 και για 10 περίπου χρόνια η Α΄ Κατηγορία διεξαγόταν σε 2 ή και 3 ομίλους. Από το 1986 επανήλθε η διεξαγωγή της κορυφαίας κατηγορίας σε έναν όμιλο, ενώ από το 2000 προστέθηκε και 4η «ενδιάμεση» κατηγορία (Α-Β-Β1-Γ αρχικά και Α-Α1-Β-Γ από την περίοδο 2001–2002). Το καλοκαίρι του 2018 αποφασίστηκε η κατάργηση της Γ΄ κατηγορίας και η αύξηση των ομίλων της Β΄ σε 4 έως 5 και της Α1 σε 2. Το 2021 οι τρεις κατηγορίες μετονομάστηκαν, λαμβάνοντας τις προ του 2000 ονομασίες τους (Α΄, Β΄ και Γ΄ κατηγορία) Το πρωτάθλημα της A' Ε.Π.Σ. Λάρισας από το 2016 φέρει την χορηγική επωνυμία *DeTox*.

### Πρωταθλήτριες Α΄ Κατηγορίας
Πρωταθλήτριες της A΄ κατηγορίας της Ε.Π.Σ. Λάρισας από την περίοδο 1960–1961 έως σήμερα:

 
**Σημείωση 1:** Τις περιόδους 1974–1975 έως 1985–1986 η Α΄ Κατηγορία διεξαγόταν σε δυο ή και τρεις ομίλους και ο «υπερπρωταθλητής» κρινόταν σε αγώνα/αγώνες κατάταξης μεταξύ των πρωταθλητών των ομίλων. Σε κάποιες περιπτώσεις μάλιστα χρειάστηκε και κλήρωση λόγω ισοβαθμίας στους αγώνες κατάταξης.
**Σημείωση 2:** 1980-81 η τελευταία περίοδος διεξαγωγής του πρωταθλήματος σε τρεις ομίλους, με χαρακτηριστικό ότι λόγω διαφωνίας των τριών πρωταθλητών για τα ουδέτερα γήπεδα οι αγώνες κατάταξης έγιναν με την συμμετοχή του Απόλλωνα Λάρισας και της ΑΕ Τυρνάβου εκτός Νομού Λάρισας και, συγκεκριμένα, στο Βελεστίνο.
**Σημείωση 3:** 1981-82 επανέρχεται το καθεστώς των δύο ομίλων, με αγώνα μπαράζ μεταξύ των πρωταθλητών
**Σημείωση 4:** 1983: AE Tυρνάβου επικράτησε στην διαδικασία των πέναλτυ του Ατρομήτου Βαμβακούς με 3-2.
**Σημείωση 5:** 1984: ΑΟ Λαρισαϊκός μετά από ισόπαλο 2-2 αγώνα με τον Τοξότη Λάρισας, εκτελέστηκαν συνολικά 34 πέναλτυ για να αναδειχθεί νικήτρια η ομάδα της Νέας Σμύρνης με 9-8.
**Σημείωση 6:** 1985: Δωτιέας Αγιάς νίκησε τον Οικονόμο Τσαριτσάνης με 2-1
**Σημείωση 7:** 1986: για τελευταία φορά διεξήχθη σε δύο ομίλους, με τον αγώνα μπαράζ να διεξάγεται στα Φάρσαλα (Τοξότης Λάρισας - ΑΕ Τυρνάβου 2-1)
**Σημείωση 8:** 1986-87 από την περίοδο αυτή οριστικά το πρωτάθλημα Α’ Κατηγορίας διοργανώνεται σε ενιαίο όμιλο

*Πηγή:*ΠΡΩΤΑΘΛΗΤΕΣ Α’ ΕΠΣΛ 1961-2019

### Οι πρώτοι σκόρερ

## Κύπελλο

Στο Κύπελλο συμμετέχουν υποχρεωτικά οι ομάδες των 2 ανώτερων κατηγοριών (Α και Α1), της Γ΄ Εθνικής ή της Δ΄ Εθνικής όταν αυτή υπήρχε και προαιρετικά οι ομάδες των Β΄ και Γ΄ κατηγοριών και ερασιτεχνικά τμήματα των συλλόγων που συμμετέχουν στις επαγγελματικές κατηγορίες. Η νικήτρια ομάδα συμμετέχει στο Κύπελλο Ερασιτεχνών.

Το Κύπελλο Ε.Π.Σ. Λάρισας ξεκίνησε την περίοδο 1971–1972 και πρώτη κυπελλούχος ήταν η ομάδα του Κισσάβου Συκουρίου.

Στις 47 διοργανώσεις που διεξήχθησαν έως το 2017–2018, 24 διαφορετικές ομάδες έχουν κατακτήσει το τρόπαιο και 32 συνολικά έχουν φτάσει στον τελικό. Περισσότερες συμμετοχές σε τελικό (13) έχει ο Αχιλλέας Φαρσάλων, ενώ τις περισσότερες κατακτήσεις (7) έχουν οι Αχιλλέας Φαρσάλων και Απόλλων Λάρισας.

Σε περίπτωση που κατά την 90λεπτη διάρκεια ενός αγώνα δεν αναδειχθεί νικητής, δεν ακολουθεί ημίωρη παράταση αλλά κατ’ευθείαν η διαδικασία των πέναλτι προκειμένου να προκριθεί μία εκ των δύο ομάδων. Η συγκεκριμένη πρόβλεψη διατηρείται σε ισχύ μέχρι και τους αγώνες της προημιτελικής φάσης (8άδα), ενώ αίρεται στους ημιτελικούς και τον τελικό.

### Κυπελλούχοι

### Τελικοί
Τελικοί Κυπέλλου Ε.Π.Σ Λάρισας:

}
| Κεραυνός Παραποτάμου
| Εθνικό Στάδιο Λάρισας
|-
| 2011–12
| Αμπελωνιακός
| align=center |1–0
| Δόξα Αργυροπουλίου
| Δημοτικό Γήπεδο Τυρνάβου 
|-
| 2012–13
| Δήμητρα Γιάννουλης
| align=center |3–0
| Απόλλων Λάρισας
| AEL FC Arena
|-
| 2013–14
| Δήμητρα Γιάννουλης
| align=center |2–1
| Δόξα Βλαχογιαννίου
| AEL FC Arena
|-
| 2014–15
| Αμπελωνιακός
| align=center |1–0
| Αχιλλέας Φαρσάλων
| AEL FC Arena
|-
| 2015–16
| Απόλλων Λάρισας
| align=center |2–1
| Αχιλλέας Φαρσάλων
| AEL FC Arena
|-
| 2016–17
| Αχιλλέας Φαρσάλων
| align=center |3–2 παρ.(1–1 κ.δ.)
| Δωτιέας Αγιάς
| Εθνικό Στάδιο Λάρισας
|-
| 2017–18
| Οικονόμος Τσαριτσάνης
| align=center |1–0
| Αχιλλέας Φαρσάλων
| Εθνικό Στάδιο Λάρισας
|-
| 2018–19
| Π.Ο. Ελασσόνας
| align=center |7–6 πέν.(0–0 κ.δ. & παρ.) 
| Δαμασιακός
| Γήπεδο Απόλλωνα Λάρισας
|-
| 2019–20
| Φαλανιακός
| align=center | *κλήρωση
| [[Α.Ο. Οικονόμος Τσαριτσάνης|Οικονόμος Τσαριτσάνης]]
| align=center | –
|-
| 2020–21 ||colspan=4 | <center>*ματαιώθηκε λόγω COVID-19
|-
| 2021–22
| Π.Ο. Ελασσόνας
| align=center |9–8 πέν.(0–0 κ.δ. & παρ.) 
| Ηρακλής Λάρισας
| Εθνικό Στάδιο Λάρισας
|-
| 2022–23
| Π.Ο. Ελασσόνας
| align=center |4–0 
| Α.Ο. Μαυροβουνίου
| Εθνικό Στάδιο Λάρισας
|-
| 2023–24
| Α.Ε. Κιλελέρ 
| align=center |4–1 παρ.(1–1 κ.δ.) 
| Σμόλικας Φαλάνης
| Γήπεδο Απόλλωνα Λάρισας
|-
| 2024–25
| Ηρακλής Λάρισας
| align=center |1–0 
| Π.Ο. Ελασσόνας
| AEL FC Arena
|-
|}

### Σύνολα

### Οι πρώτοι σκόρερ

**Σημείωση 1:** O Ηλίας Χριστοδούλου είναι απο τους νεότερους παίκτες που έχουν αγωνιστεί σε διοργανώσεις της ΕΠΣΛ κανοντας ντεμπούτο σε ηλικία 14 ετών και 1 ημέρας με τον Παναγροτικό Νίκαιας.
**Σημείωση 2:** O Αλέξης Κακαζούκης αναδείχθηκε πρωτος σκόρερ το 2018-19 παρά το γεγονός ότι αγωνίζεται ως ακραίος αμυντικός.

### MVP τελικών

## Σούπερ Καπ
Τελικοί Κυπέλλου Super Cup:

## Ετήσια Tουρνουά
### Κουκουλίτσιος-Μουσιάρης

Το Κύπελλο Κουκουλίτσιος-Μουσιάρης διοργανώνεται από το 1994 προς τιμή των αδικοχαμένων ποδοσφαιριστών της ΑΕΛ Δημήτρη Κουκουλίτσιου και Δημήτρη Μουσιάρη που έχασαν τη ζωή τους στις 6 Σεπτεμβρίου 1979. Στο 21o τουρνουά 2023-24, μετά από διακοπή δέκα ετών, θα συμμετέχουν όλες οι 26 ομάδες του Δήμου Λάρισας και o Δαμασιακός και θα έχει διάρκεια έναν μήνα. Τις περισσότερες κατακτήσεις τίτλων στη διοργάνωση έχει ο Απόλλων Λάρισας.

### Βερδικούσιας
Το τουρνουά “Ποδοσφαιρικό αντάμωμα Βερδικούσιας” διοργανώνεται από το 2016  στο γήπεδο «Νικόλαος Ι. Μηλιώνης» Βερδικούσιας ετησίως ανήμερα του Προφήτη Ηλία, και αποτελεί έμπνευση του δημοσιογράφου Σάκη Γκουρνέλη   με καταγωγή από τη Βερδικούσια, και o οποίος συμμετέχει στους αγώνες. Ο Γκουρνέλης που είναι εκ των διοργανωτών του τουρνουά, ως ποδοσφαιριστής είχε αγωνιστεί στην Προοδευτική Βερδικούσιας(Συνδ) τις περιόδους 1995-96 και 1997-01 (καθώς  και σε Λέων Αγίου Αθανασίου τις περιόδους 1989-92, Τοξότη Λάρισας 1992-95, και 1996-97 και Μαυροβούνι 2001-03).Συνήθως οι ομαδες που συμμετέχουν είναι: οι παλαίμαχοι της Προοδευτικής Βερδικούσιας 1999-00 με προπονητή τον Κώστα Μπακλαβά, ομάδα Eπιλέκτων της Βερδικούσιας με προπονητή τον Γιάννη Μιχαλέ, Δημήτρη Τσέτσιλα και τον Γιώργο Καφφέ, οι παλαίμαχοι της Προοδευτικής από το 1970 έως και σήμερα και η ομάδα Νέων της Βερδικούσιας. Στην ομάδα επιλέκτων έχουν αγωνιστεί αρκετοί γνωστοί ποδοσφαιριστές με κοινή καταγωγή από τη Βερδικούσια, όπως οι: Κώστας Μπρέλλας, Γιάννης Ιγγλέζος, Χρήστος Αγρόδημος, Βασίλης Παπαγεωργίου, Κώστας Χατζής, Ζήσης Καφφές, Γιώργος Πανταζής.

H πρωταθλήτρια ομάδα της Προοδευτικής Βερδικούσιας της περιόδου 1999-2000 υπό τις οδηγίες του Κώστα Μπακλαβά, είχε καταφέρει να εξασφαλίσει πανηγυρικά την άνοδο στη A' κατηγορία, με το ασύλληπτο 15-0-0 στην έδρα της. Στο 8ο ποδοσφαιρικό αντάμωμα 2023 τιμήθηκε o Δημήτρης Μιχαλές για τα 200 γκολ που σημείωσε με τη φανέλα της Προοδευτικής.

**Κυπελλούχοι**
*2016: Nέοι Βερδικούσιας - Επίλεκτοι Βερδικούσιας 1-1, πέναλτι 4-3  
*2017: Nέοι Βερδικούσιας - Επίλεκτοι Βερδικούσιας 2-1  
*2018: Nέοι Βερδικούσιας - Επίλεκτοι Βερδικούσιας 2-2, πέναλτι 4-3  
*2019: Επίλεκτοι Βερδικούσιας - Nέοι Βερδικούσιας 2-2, πέναλτι 9-8  
*2020:  Επίλεκτοι Βερδικούσιας - *Παλαίμαχοι 1999-00 Α.Σ. Προοδευτική Βερδικούσιας* 0-0, πέναλτι 7-6  
*2021: Nέοι Βερδικούσιας - *Παλαίμαχοι 1999-00 Α.Σ. Προοδευτική Βερδικούσιας* 1-1, πέναλτι 3-2  
*2022: Επίλεκτοι Βερδικούσιας - Nέοι Βερδικούσιας 3-3, πέναλτι 9-8 
*2023: Επίλεκτοι Βερδικούσιας - *Παλαίμαχοι 1999-00 Α.Σ. Προοδευτική Βερδικούσιας* 3-3, πέναλτι 7-6 
*2024: *Παλαίμαχοι 1999-00 Α.Σ. Προοδευτική Βερδικούσιας* - Επίλεκτοι Βερδικούσιας 5-5, πέναλτι 3-1 

### All Star ΕΠΣ Λάρισας
Διεξήχθη από το 2012 έως και το 2015 ανάμεσα στους κορυφαίους ποδοσφαιριστές της Α' ΕΠΣΛ & της Α1 ΕΠΣΛ, μετά από ψηφοφορία. H διοργάνωση ήταν έμπνευση του δημοσιογράφου Δημήτρη Πετρωτου. Συμμετείχαν 44 ποδοσφαιριστές και 4 προπονητές. Kαι τις 4 φορες τη νίκη πήραν οι Eπίλεκτοι Α’ ΕΠΣ Λάρισας.

**Κυπελλούχοι **
*2012: Eπίλεκτοι Α’ ΕΠΣ Λάρισας - Eπίλεκτοι Α1' ΕΠΣ Λάρισας 5-1
*2013: Eπίλεκτοι Α΄ ΕΠΣ Λάρισας - Eπίλεκτοι Α1΄ ΕΠΣ Λάρισας 1-1, πέναλτι 7-6
*2014: Eπίλεκτοι Α’ ΕΠΣ Λάρισας - Eπίλεκτοι Α1' ΕΠΣ Λάρισας 
*2015: Eπίλεκτοι Α΄ ΕΠΣ Λάρισας - Eπίλεκτοι Α1΄ ΕΠΣ Λάρισας 2-0

### Γιορτή του Ερασιτέχνη Ποδοσφαιριστή
Σε ετήσια βάση διοργανωνεται η εκδήλωση του ΣΕΠΛ «Γιορτή του Ερασιτέχνη Ποδοσφαιριστή» (με πρόεδρο τον τερματοφυλακα Νίκο Ζεϊμπέκη) μετά τη λήξη όλων των τοπικών ερασιτεχνικών πρωταθλημάτων της ΕΠΣΛ και τα τελευταία 15 χρόνια αποτελεί θεσμό. Κατά τη διάρκεια της εκδήλωσης απονέμονται τιμητικές διακρίσεις στις πρωταθλήτριες ομάδες και τους πρώτους σκόρερ όλων των τοπικών κατηγοριών και στον κυπελλούχο ΕΠΣΛ. Παράλληλα διεξάγονται αγωνες Παλαιμάχων.

## Πρόεδροι
Πρώτος Πρόεδρος στην ΕΠΣ Λάρισας, το 1960, μετά την απόσπασή της από την ΕΠΣ Θεσσαλίας, ανέλαβε με προσωρινή διοίκηση ο Νίκος Οικονόμου. Ακολούθησε η πρώτη Γ.Σ. και εκλέχτηκε το πρώτο αιρετό συμβούλιο, με πρόεδρό του τον Θεόδωρο Κούρτη. Στην πορεία των χρόνων και μέχρι σήμερα (2015)την Ένωση Ποδοσφαιρικών Σωματείων Νομού Λάρισας διοίκησαν οι παράκατω πρόεδροι (με ολόκληρη ή περιορισμένη χρονικά θητεία – με εκλεγμένη ή διορισμένη Διοίκηση):

*Νίκος Οικονόμου
*Αριστείδης Ακριβόπουλος
*Σπύρος Μπαζάκης 
*Κώστας Τζοβαρίδης 
*Αντωνης Φιλανδριανος
*Νίκος Γαλάτoς
*Παντελής Φωτάκης
*Δημήτρης Ζαχαρόπουλος
*Μιχάλης Παπαγεωργίου
*Γιώργος Σαγρής 
*Βελισσάρης Αρσενόπουλος
*Νίκος Κουτσογιάννης
*Γρηγορίου Ζήσης 
*Δημήτρης Μπουχλαριώτης

## Πρωταθλήματα υποδομής Ε.Π.Σ. Λάρισας
### Πρωταθλήτριες

**Σημείωση 1:** *Από το 2018-19 οι κατηγορίες άλλαξαν σε K12, K13, K14, K16.

## Ρεκόρ και στατιστικά

### Ποδοσφαιριστές

#### Συμμετοχές
*Ο Αλέξης Κακαζούκης και ο Γιώργος Κακαβίτσης έχουν αγωνιστεί σε 5 τελικούς Κυπέλλου Ε.Π.Σ. Λάρισας. Ο Κακαζούκης με Απόλλωνα, Αχιλλέα και Μαυροβούνι (1999, 2001, 2002, 2017, 2023) και ο Κακαβίτσης με Αμπελωνιακό, Ηρακλή και ΑΕ Κιλελέρ (2008, 2012, 2015, 2022, 2024).
*Οι παρακάτω ποδοσφαιριστές έχουν αγωνιστεί σε τελικό Κυπέλλου Ε.Π.Σ. Λάρισας με διαφορά 24 ετών, το 1999 με τον Απόλλωνα Λάρισας & στον τελικό του 2023 με τον Α.Ο. Μαυροβουνίου: Κώστας Μπρέλλας, Αλέξης Κακαζούκης και Τόλης Ακριβόπουλος.
*Ο Κώστας Μπρέλλας έγινε ο γηραιότερος παίκτης που αγωνίστηκε σε τελικό Κυπέλλου Ε.Π.Σ. Λάρισας στις 4 Μαΐου 2023, σε ηλικία 43 ετών και 10 μηνών, στον αγώνα ΠΟE - Α.Ο. Μαυροβουνίου (4-0), καταρρίπτοντας το ρεκόρ που κρατούσε ο Νεμπεγλέρας (41 ετών και 11 μηνών) και  ο Βρασίδας Κοντοθανάσης (41 ετών και 10 μηνών). 
*O Κώστας Νεμπεγλέρας αποτελεί τον γηραιότερο αρχηγό που κατέκτησε το Κύπελλο Ε.Π.Σ. Λάρισας σε ηλικία 41 ετών και 11 μηνών στον αγώνα Αχιλλέας Φαρσάλων - Δωτιέας Αγιάς (3-2) στις 11 Μαρτίου 2017.
*Οι μεγαλύτεροι σε ηλικία εν ενεργεία ποδοσφαιριστές που αγωνίζονται σε πρωταθλήματα της Ε.Π.Σ. Λάρισας είναι οι: Άλκης Δημόπουλος (γεν. το 1970), Γιώργος Σκαφιδάς (γεν. το 1971) του Α.Ε.Σ. Χαραυγή, Βρασίδας Κοντοθανάσης (γεν. το 1972)  της Δόξας Βλαχογιαννίου, και Πασχάλης Μπακαρτζής (γεν. το 1974) του Ατρτόμητου Αγίων Αναργύρων, πρώην αρχηγός της ανδρικής Μικτής ΕΠΣΛ, και ο οποίος αγωνίζεται ανελλιπώς από το 1990 (από το νεοσύστατο τότε Αετό Διλόφου).
*Ο Κώστας Νεμπεγλέρας κατέχει το ρεκόρ του μεγαλύτερου σε ηλικία ποδοσφαιριστή που έχει αγωνιστεί σε τελικό του Σούπερ Καπ σε ηλικία 44 ετών και 5 μηνών. Κατέκτησε το τρόπαιο με τη φανέλα του Ηρακλή Λάρισας στις 8 Σεπτεμβρίου 2019 ενώ παράλληλα έγινε ο γηραιότερος αρχηγός που πετυχαίνει την εν λόγω διάκριση, καταρρίπτοντας το ρεκόρ του Βρασίδα Κοντοθανάση από τις 2 Σεπτεμβρίου 2014, όταν είχε αγωνιστεί σε ηλικία 42 ετών και 4 μηνών. 
*Το ρεκόρ της ακριβότερης μεταγραφής ανήκει στον αμυντικό Βάγιο Καραφέρη τον οποίο απέκτησε ο Α.Ο. Πηνειός Λάρισας του προέδρου Οδυσσέα Κλάρα  το καλοκαίρι του 1985 για 1,5 εκατομμύριο δραχμές από τον Ηρακλή Χάλκης.
*Ο Αργεντινός αμυντικός Ντανιέλ Χιλ ήταν ο πρώτος ξένος ποδοσφαιριστής που αγωνίστηκε σε σωματείο της Ε.Π.Σ. Λάρισας, φορώντας τη φανέλα του Τοξότη Λάρισας, μετά από θητεία σε Α.Ε. Λάρισας, Παναιτωλικό Αγρινίου και άλλες ομάδες κατά τη δεκαετία του 1980. 
*Οι παρακάτω ποδοσφαιριστές έχουν αγωνιστεί σε τελικό του Σούπερ Καπ με δυο διαφορετικές ομάδες: Κωνσταντίνος Κοταρέλας (Δωτιέα Αγιάς 2012, Δήμητρα Γιάννουλης 2013, 2014), Πέτρος Καραναστάσης (Α.Ο. Τύρναβος 2005 2009, Δωτιέας Αγιάς 2012), Χρήστος Γκικούδης (Α.Σ. Πυργετός 2010, Δήμητρα Γιάννουλης 2013), Θοδωρής Μολάς (Π.Σ. Ελασσόνας 2009, Μαχητής Τερψιθέας 2013), Βαγγέλης Τζιόλας (Π.Σ. Ελασσόνας 2009, Δωτιέας Αγιάς 2012), Γιώργος Κακαβίτσης (Αμπελωνιακός 2011, Ηρακλής Λάρισας 2019).
*Ο Άρης Καπετάνιος και ο τερματοφύλακας Δημητρης Μιγδάνης είναι οι ποδοσφαιριστές με την πιο μεγάλη χρονικά παρουσία στην ανδρική Mικτή της ΕΠΣΛ (2010-2018).
*Οι ποδοσφαιριστές που αναδείχθηκαν Πρωταθλητές Ελλάδας και αργότερα αγωνίστηκαν σε ομάδες της Ε.Π.Σ. Λάρισας είναι οι εξής: Γιώργος Καφφές (Μαχητής Τερψιθέας), Γιώργος Κολοβός (A.O. Αμπελοκήπων Λάρισας), Τάσος Κυριάκος (Αστραπή Νέας Πολιτείας), Νίκος Κακανούλιας (Σμόλικας Φαλάνης), Γιώργος Παπαντωνίου (Α.Ο.Κ. Νέων Καρυών, Α.Ε.Δ. Νίκαιας), Βαγγέλης Νασιάκος (Σ.Φ.Α.Ν. Κίσσαβος), Λάζαρος Κυριλλίδης (Ολυμπος Γιάννουλης), Δημήτρης Τσαπατώρης (Διογένης), Χάρης Τσιλιάκος (Ηρακλής Χάλκης), Γιώργος Ντάνας (A.O. Αμπελοκήπων Λάρισας).
*Οι ποδοσφαιριστές που αναδείχθηκαν Κυπελλούχοι Ελλάδας και αργότερα αγωνίστηκαν σε ομάδες της Ε.Π.Σ. Λάρισας είναι οι εξής:Πούτας Αντώνιος,(Οικονόμος Τσαρίτσανης), Μπάμπης Ντόσας (A.O. Αμπελοκήπων Λάρισας), Βασίλης Χριστοδούλου (Τοξότης Λάρισας), Νίκος Πατσιαβούρας (Διογένης), Νίκος Κουτσιμάνης (Τοξότης Λάρισας, A.O. Ιπποκράτης).

#### Γκολ
*Ο Δημήτρης Γεροφώτης, ο Αλέκος Κουβελάς και o Γιώργος Λιάπης έχουν κερδίσει 3 φορές τον τίτλο του πρώτου σκόρερ σε πρωταθλήματα της Α' Κατηγορίας Ε.Π.Σ. Λάρισας. O Γεροφώτης με τον Π.Ο.Ε., ο Κουβελάς με την Ανθούπολη και o Λιάπης με τον AOK Νέες Καρυές (34 γκολ την περίοδο 2000-01 και 36 γκολ την περίοδο 2001-02), και με τον Λαρισαϊκό (34 γκολ την περίοδο 1993-94). - και με τη φανέλα του Ηρακλή Ζάρκου (38 γκολ την περίοδο 2010-11).
*Ο Αλέκος Κουβελάς κατέκτησε 3 συνεχόμενες φορές τον τίτλο του πρώτου σκόρερ της Α΄ Κατηγορίας Ε.Π.Σ. Λάρισας: το 2022 το 2023 και το 2024 στα 41 του, κατέχοντας πλέον το ρεκόρ. Είναι και ο γηραιότερος που κατακτά το βραβείο.*Ο Μιχάλης Ζιώγας, και o Γιώργος Κακαβίτσης έχουν κερδίσει τον τίτλο του πρώτου σκόρερ της Α΄ Κατηγορίας Ε.Π.Σ. Λάρισας, δύο συνεχόμενες φορές: o Μιχάλης Ζιώγας το 1981 και 1982 στην Αναγέννηση Καλοχωρίου, o Κακαβίτσης το 2018 με 26 τέρματα ως παίκτης του Σμόλικα Φαλάνης και το 2019 με 24 γκολ ως ποδοσφαιριστής του Ηρακλή Λάρισας. 
*O Άρης Καπετάνιος έχει αναδειχθεί 4 φορές πρώτος σκόρερ σε πρωταθλήματα της Α1 Κατηγορίας Ε.Π.Σ. Λάρισας, επίδοση που αποτελεί ρεκόρ για την κατηγορία. Mε τη Δόξα Ομορφοχωρίου (2012–2013) με 29 γκολ, και με το Φιλοκτήτη Μελιβοίας (2015–2016, 2016-17, 2019–2020).
*O Στέλιος Χασιώτης σημείωσε 59 γκολ με τον Φαλανιακό στην Α' Ε.Π.Σ. Λάρισας τη σεζόν 1990-91, σε ηλικία 19 ετών, επίδοση που αποτελεί ρεκόρ για την κατηγορία.
*O Μιχάλης Ζιώγας σημείωσε 49 γκολ με τη Αναγέννηση Καλοχωρίου στην B' Ε.Π.Σ. Λάρισας τη σεζόν 1979-80, σε ηλικία 18 ετών, επίδοση που αποτελεί ρεκόρ για την κατηγορία.
*Ο Δημήτρης Αβραμούλης σκόραρε 55 τέρματα στο πρωτάθλημα της Α1 Κατηγορίας Ε.Π.Σ. Λάρισας τη σεζόν 2004–2005 με τη φανέλα του Κεραυνού Παραπόταμου επίδοση που αποτελεί ρεκόρ για την Α1 κατηγορία. 
*Ο Θανάσης Παλάσκας κατέχει το ρεκόρ σκοραρίσματος σε 3 διαφορετικούς τελικούς Κυπελλου. Την αρχή έκανε στον τελικό του 2011 με τη φανέλα της Ελασσόνας όπου και σκόραρε κόντρα στον Παραπόταμο, στον τελικό του 2015 οδηγώντας τον Αμπελωνιακό στην κατάκτηση του τροπαίου με 1-0 επί του Αχιλλέα Φαρσάλων, στον τελικό του 2016 με τη φανέλα του Απόλλωνα Λάρισας απέναντι στον Αχιλλέα Φαρσάλων (2-1).
*Την περίοδο 1984-85 στην A' ΕΠΣ Λάρισας με τη φανέλα του ΠΑΟ Τοξότη Λάρισας, ο Βασίλης Καραπιάλης πέτυχε 30 γκολ, αν και αγωνιζόταν στα χαφ. 
*Ο Φάνης Γκέκας κατέχει το ρεκόρ του νεότερου ποδοσφαιριστή που κέρδισε το βραβείο του πρώτου σκόρερ της Α΄ Ε.Π.Σ. Λάρισας, κάτι που κατάφερε σε ηλικία 18 ετών, τον Μάιο του 1998. Την αγωνιστική περίοδο 1997-98 σκόραρε 40 τέρματα για λογαριασμό του ΠΑΟ Τοξότη Λάρισας. 
*Ο γεννημένος στον Ριζόμυλο, Αλέξανδρος Κουβελάς, στα 38 του πήρε τον τίτλο του πρώτου σκόρερ της Α΄ Ε.Π.Σ. Λάρισας 2021-22 και έγινε ο γηραιότερος παίκτης που το κατάφερε. 
*Ο Ντίνος Ποντίκας έγινε ο νεότερος ποδοσφαιριστής που σημείωσε χατ-τρικ σε διοργάνωση της Ε.Π.Σ. Λάρισας στις 24 Σεπτεμβρίου 1996 στην αναμέτρηση Κυπέλλου Ε.Π.Σ. Λάρισας, ΑΟ Αμπελοκήπων - ΑΠΟ Χαραυγή (4-3), σε ηλικία 14 ετών και 7 μηνών.  
*Ο Βρασίδας Κοντοθανάσης (γεν. 19/05/1972) της Δόξας Βλαχογιαννίου αποτελεί τον γηραιότερο ποδοσφαιριστή που σκόραρε 2 γκολ, κάτι που πέτυχε στην αναμέτρηση Αχιλλέας Φαρσάλων - Δόξα Βλαχογιαννίου 0-2 για την Α΄ Κατηγορία Ε.Π.Σ. Λάρισας, στις 3 Μαρτίου 2019, σε ηλικία 47 ετών και 2 μηνών και αποτελεί και ρεκόρ στο ελληνικό ποδόσφαιρο. 
*Οι μεγαλύτερος ηλικιακά που έχει σκοράρει σε πρωταθλήματα της ΕΠΣΛ είναι Βρασίδας Κοντοθανάσης σε ηλικία 52 ετών και 5 μηνών στις 27 Οκτωβρίου 2024, στην αναμέτρηση Α.Ο. Αμπελοκήπων - Δόξα Βλαχογιαννίου 0-1 για την Β'΄ Ε.Π.Σ. Λάρισας με γκολ στο 39' με πέναλτι. Ξεπέρασε το ρεκόρ που σημείωσε ο Γιώργος Σκαφιδάς, στις 11 Φεβρουαρίου 2023 όταν σκόραρε σε ηλικία 51 ετών και 11 μηνών, στην αναμέτρηση Ατρόμητος Δασοχωρίου - Χαραυγή (2-3) για τη 12η αγωνιστική του 1ου ομίλου της Γ΄ Κατηγορία Ε.Π.Σ. Λάρισας, πέντε λεπτά μετά την είσοδο του στον αγωνιστικό χώρο.
*Ο μεγαλύτερος ηλικιακά που έχει σκοράρει σε κύπελλα της ΕΠΣΛ είναι ο Γιώργος Σκαφιδάς, στις 24 Φεβρουαρίου 2024 σε ηλικία 52 ετών και 1 μήνα, στην αναμέτρηση Κυπέλλου Χαραυγή - Αστραπή Νέας Πολιτείας (4-5), στο 89΄ ως αλλαγή.
*Ο Λευτέρης Ελευθερίου κατέχει το ρεκόρ του ποδοσφαιριστή με τα περισσότερα γκολ σε αγώνα. Σημείωσε 19 γκολ σε αγώνα της Αστραπής ΣΕΚΦΟ το 1985-86 στη Γ΄ Ε.Π.Σ.Λ ξεπερνωντας το ρεκόρ του Μιχάλη Ζιώγα με 9 γκολ σε αγωνα της Αναγέννησης Καλοχωρίου το 1979-80 στη Β' Κατηγορία. 
*O Αλέξης Νικούλης κατέχει το ρεκόρ του ποδοσφαιριστή που έχει σημειώσει χατ-τρικ με απευθείας εκτέλεση φάουλ, στις 10 Οκτωβρίου 2010, στην αναμέτρηση Οικονόμου - Απόλλωνα Λάρισας (4-1).
*Οι ποδοσφαιριστές που έχουν σημειώσει 2 τέρματα σε τελικό Κυπέλλου Ε.Π.Σ. Λάρισας είναι οι εξής: Νίκος Ζησάκης (1986), Βάιος Αθανασίου (1986), Βαγγέλης Καρέλιας (2001), Δημήτρης Αλεξανδρής (2012), Σάκης Λιούσκας (2013), Στέλιος Πατσιωτός (2014), Γιώργος Τσατσαλίδης (2017), Νίκος Βούλγαρης (2017).
*O Θωμάς Μπαλανίκας της Κοκκινόγης κατέχει το ρεκόρ του ποδοσφαιριστή που έχει σημειώσει το γρηγορότερο γκολ που καταγράφηκε ποτέ σε διοργάνωση της Ε.Π.Σ. Λάρισας και από τα γρηγορότερα στην ιστορία του ελληνικού ποδοσφαίρου, στο 12ο δευτερόλεπτο, στην αναμέτρηση της Γ' ΕΠΣΛ, ΑΕ Λουτρό - AO Κοκκινόγη (3-1), στις 4 Νοεμβρίου 1995.

**Σημείωση 1:** To ρεκόρ του νεαρότερου σκόρερ χατ τρικ κατείχε για 84 χρόνια ο Παουλίνο Αλκάνταρα που είχε σημειώσει 3 γκολ σε ηλικία 15 ετων και 4 μηνών το 1912 στο τοπικό πρωτάθλημα A' Καταλονίας (τελικό σκορ 9-0)
**Σημείωση 2:** Το ρεκόρ των 19 γκολ του Ελευθερίου παρέμενε το μεγαλυτερο σε παγκόσμιο επίπεδο μέχρι το 2014, όταν το έσπασε o Γιανίκ Μανζιζίλα με 21 γκολ στην A' Στοκχόλμης, 7η κατηγορία της Σουηδίας (τελικό σκορ 30-0).
**Σημείωση 3:** Aγώνας για την Δ΄ Εθνική, όμως και οι δύο ομάδες είχαν δικαίωμα συμμετοχης στη διοργάνωση Κυπέλλου Ε.Π.Σ. Λάρισας 2010-11. Άλλοι ποδοσφαιριστές παγκοσμίως που έχουν σκοράρει χατ-τρικ με φάουλ είναι οι: Τζουζέπε Σινιόρι (1994 Σέριε Α), Μάρκος Ασουνσάο (1998 Κυπελλο Βραζιλίας), Τζάκσον (2021 2η κατηγορία του πρωταθλήματος Καταρινένσε), Άντον Χάιντς (2023 τέταρτη κατηγορία του γερμανικού πρωταθλήματος), Σικαμπάλα (2010 Πρέμιερ Αιγύπτου), Κώστας Φραντζέσκος (1997 Α΄ Εθνική), Ρέι ΜακΚίνον (1997 Πρέμιερ Κατηγορία Σκωτίας).

### Προπονητές
*Ο Τάκης Παραφέστας είναι ο μοναδικός προπονητής που έχει κοουτσάρει 9 φορές σε τελικό Κυπέλλου Ε.Π.Σ. Λάρισας (1994, 1997, 1998, 2006, 2012, 2015, 2016, 2017, 2018), κερδίζοντας τους 4.
*Ο Οράσιο Μοράλες είναι ο μοναδικός ξένος τεχνικός που έχει κατακτήσει το Κύπελλο Ε.Π.Σ. Λάρισας. Πανηγύρισε το τρόπαιο το 1975 με την ερασιτεχνική ομάδα της Α.Ε. Λάρισας.
*Ο Ζόραν Μπάμποβιτς είναι ο δεύτερος ξένος προπονητής που έχει οδηγήσει ομάδα σε τελικό Κυπέλλου Ε.Π.Σ. Λάρισας (2013), χωρίς όμως να το κατακτήσει.
*Ο Χρήστος Γκάτας  είναι ο μοναδικός προπονητής που έχει κατακτήσει το Σούπερ Καπ Ε.Π.Σ. Λάρισας δυο φορές (2006, 2010).
*Ο Νίκος Ανδρέου έχει επιλεγεί 4 φορές στο All Star (2012, 2013, 2014, 2015) περισσότερες από κάθε άλλο προπονητή. Eίναι και ο πολυνίκης της διοργάνωσης.
*Ο Χρήστος Χατζηλιάδης  είναι ο νεότερος προπονητής που έχει κατακτήσει το Σούπερ Καπ Ε.Π.Σ. Λάρισας, σε ηλικία 36 ετών και 5 μηνών, στις 8 Σεπτεμβρίου 2019.
*Ο Βασίλης Κωνσταντίνου αποτέλεσε τεχνικό της μικτής ανδρών της Ε.Π.Σ. Λάρισας για 10 έτη (1971-1981), περισσότερα από κάθε άλλο προπονητή.
*Ο Γιώργος Κύργιας([Συνδ](https://archive.today/20250206084912/https://el.everybodywiki.com/%CE%93%CE%B9%CF%8E%CF%81%CE%B3%CE%BF%CF%82_%CE%9A%CF%8D%CF%81%CE%B3%CE%B9%CE%B1%CF%82_(%CF%80%CF%81%CE%BF%CF%80%CE%BF%CE%BD%CE%B7%CF%84%CE%AE%CF%82))) είναι ο μακροβιότερος προπονητής σε ομάδα της Ε.Π.Σ. Λάρισας καθώς βρίσκεται στο τιμόνι του A.O. Διογένη για 36 συνεχόμενα έτη, από το 1987.
*O Κώστας Μπακλαβάς(Συνδ) (από το 1989 - εχει καταγράψει 1.500 ματς έως 24/12/2024) και o Γιώργος Κύργιας (από το 1987) είναι οι ενεργοί προπονητές με τα περισσοτερα ματς σε πάγκους της ΕΠΣΛ.

### Σύλλογοι
*O Αχιλλέας Φαρσάλων είναι ο σύλλογος με τις περισσότερες παρουσίες σε τελικό του Κυπέλλου Ε.Π.Σ. Λάρισας (14). Ακολουθούν ο Ηρακλής Χάλκης με 12 και ο Απόλλων Λάρισας με 11.
*O Αχιλλέας Φαρσάλων έχει κατακτήσει τα περισσότερα πρωταθλήματα της Α΄ Κατηγορία Ε.Π.Σ. Λάρισας (8). Ακολουθεί ο Ηρακλής Χάλκης (7).
*Οι σύλλογοι που έχουν κάνει το νταμπλ (Α΄ Ε.Π.Σ. Λάρισας και Κύπελλο Ε.Π.Σ. Λάρισας) είναι οι εξής: Ανθούπολη Λάρισας (1977), Αετός Μακρυχωρίου (1990), Ηρακλής Χάλκης (1995), Α.Σ. Πυργετός (2008), Δήμητρα Γιάννουλης (2014), Αμπελωνιακός (2015), *[[Α.Ο. Οικονόμος Τσαριτσάνης|Οικονόμος Τσαριτσάνης]] (2018)*.
*Ο σύλλογος με τον αρχαιότερο αριθμό μητρώου (Α.Μ.) της Ε.Π.Ο. είναι ο Απόλλων Λάρισας (117). Ακολουθεί η Πελασγιωτιδα με το 136 και έτος ίδρυσης το 1964, ενώ στην Α.Ε. Λάρισας μεταφέρθηκε το 64 του Γ.Σ. Ηρακλή Λάρισας (είχε ιδρυθεί το 1930).
*Ο Α.Σ. Φαλανιακός είναι η ομάδα με τις περισσότερες συνεχόμενες συμμετοχές (19) στην Α΄ Κατηγορία Ε.Π.Σ. Λάρισας καθώς αγωνίζεται αδιάκοπα από το 2003, όταν και υποβιβάστηκε από τη Δ΄ Εθνική Κατηγορία. Δεκαεπτά συνεχόμενες έχει ο Όλυμπος Λάρισας/Τοξότης Λάρισας (1969-1986).
*H Πελασγιώτιδα είναι ο σύλλογος με τις περισσότερες συμμετοχές στην Α΄ Κατηγορία Ε.Π.Σ. Λάρισας δίχως να έχει αγωνιστεί σε εθνική κατηγορία (26). Η Αναγέννηση Φαρσάλων έχει 25.
*Τα δίδυμα που έχουν συναντηθεί σε τελικούς Κυπέλλου πάνω από μια φορά είναι τα εξής: Απόλλων Λάρισας - Αχιλλέας Φαρσάλων (1988, 1991, 2004, 2016), Απόλλων Λάρισας - Ηρακλής Χάλκης (1981, 1999, 2002), Ανθούπολη Λάρισας - Αχιλλέας Φαρσάλων (1976, 1977), Αχιλλέας Φαρσάλων - Π.Ο. Ελασσόνας (1982, 1983), Ηρακλής Χάλκης - Ηρακλής Λάρισας (1995, 1996).
*Οι ομάδες με συνεχόμενους τίτλους Α΄ Κατηγορίας Ε.Π.Σ. Λάρισας είναι οι εξής: Λαρισαϊκός (1961, 1962), Ηρακλής Χάλκης (1967, 1968), Αχιλλέας Φαρσάλων (1970, 1971), Απόλλων Λάρισας (1974, 1975 και 1978, 1979), Ηρακλής Λάρισας (1999, 2000), Α.Ε. Τυρνάβου (1980, 1981), Π.Ο. Ελασσόνας (1976, 1977).
*Οι ομάδες με συνεχόμενες συμμετοχές σε τελικό Κυπέλλου είναι οι εξής:  Ηρακλής Χάλκης (1984, 1985 και 1989, 1990 και 1995, 1996 και 2006, 2007), Π.Ο. Ελασσόνας (1982, 1983,2022,2023), Αχιλλέας Φαρσάλων (1977, 1978, 1979 και 1982, 1983 και 2003, 2004 και 2015, 2016, 2017, 2018), Α.Ο. Κατωχωρίου (1975, 1976), Α.Ε. Τυρνάβου (1993, 1994), Ανθούπολη Λάρισας (1977, 1978), Δήμητρα Γιάννουλης (2013, 2014), Απόλλων Λάρισας (2001, 2002), Ηρακλής Λάρισας (1995, 1996, 1997, 1998).
*Ο Ηρακλής Λάρισας και ο Π.Α.Ο. Αβέρωφ Λάρισας είναι οι μόνες ομάδες με τρεις σερί ανόδους: από Γ΄ Κατηγορία Ε.Π.Σ. Λάρισας σε B΄ Κατηγορία Ε.Π.Σ. Λάρισας (2011), από B΄ Κατηγορία Ε.Π.Σ. Λάρισας σε Α1 Κατηγορία Ε.Π.Σ. Λάρισας (2012), και από A1 Κατηγορία Ε.Π.Σ. Λάρισας σε Α΄ Κατηγορία Ε.Π.Σ. Λάρισας (2013).

### Συμμετοχές
Ο παρακάτω πίνακας περιλαμβάνει τους συλλόγους με τις περισσότερες συμμετοχές σε πρωταθλήματα της ΕΠΣΛ ανεξαρτήτως κατηγορίας, από το 1960 έως και την περίοδο 2023–2024.

## Μικτές Ομάδες
### Τίτλοι – Διακρίσεις
* Κύπελλο Περιφερειών ποδοσφαίρου ανδρών: 
** Φιναλίστ: 2010 
* Πανελλήνιο Πρωτάθλημα Μικτών Νέων: 
** Kυπελλούχος (1): 2005 
** Φιναλίστ: 2000, 2001, 2004, 2006 
*** 3η: 2007
* Πανελλήνιο Πρωτάθλημα Μικτών Παίδων: 
** Kυπελλούχος (1): 2006 
** Φιναλίστ (1): 1988

## Το δυναμικό της Ε.Π.Σ. Λάρισας

## Σημειώσεις


## Παραπομπές


## Πηγές
* 
* 
* ΕΠΣ Λάρισας – Στατιστικά – Ιστορία
* Αθλητικές Ιστοσελίδες AthleticLarissa.gr  ArenaLarissa.gr  LarisaGoal.gr
* Αρχείο Εφημερίδων «Ελευθερία» και «Ημερήσιος Κήρυκας»
* Ιστοσελίδες Ομάδων Παναγροτικός Νίκαιας  Οικονόμος Τσαρίτσανης  ΠΟ Ελασσόνας Χείμαρρος Μαρμαρίνης

## Δείτε επίσης
* Κύπελλο Κουκουλίτσιος-Μουσιάρης
* ΕΠΣ Θεσσαλίας

## Εξωτερικοί σύνδεσμοι
* 
* 

*
Κατηγορία:Ενώσεις Ποδοσφαιρικών Σωματείων
Κατηγορία:Αθλητισμός στη Λάρισα